Ġimgħa oħra l-ewwel programm tal-Eurovision. Bħalissa t-tim ta' Xarabank qed jipprepara għaż-żewġ programmi tal-Eurovision. Dawn ħa jsiru fis-26 ta' dan ix-xahar u fit-2 ta' Frar, jum biss qabel il-Malta Eurovision Song Contest. Minbarra l- bid-diski tal-Eurovision , bħalissa Peppi, Claire u Russell qed jiltaqgħu mal-kantanti kollha tal-MESC biex jittellgħu dawn iż-żewġ programmi. Fihom se nisimgħu l-kanzunetti, se nsiru nafu ħafna affarijiet li ma konniex nafu, se jkollna xi sorpriżi u ma jonqosx ukoll iċ-ċajt. Kumbinazzjoni llum iltqajna ma' dan il-filmat t'hawn taħt li ttieħed fil-programm tal-Eurovision ta' sentejn ilu. Hawnhekk Peter Carbonaro u Corazon interpretaw lil Paul Giordamania u lil Georgina bid-diska Could it Be. Għalhekk, Xarabank speċjali tal-Eurovision titilfuhx! Ritratt tal-faċċata: Eurovision Song Malta
BIL-FILMAT: Dalwaqt Xarabank speċjali tal-Eurovision